Coba ceritain soal Matoa dalam bahasa sunda

Matoa (Pometia pinnata) nyaéta tutuwuhan bungbuahan has Papua, nu tangkalna gedé kalayan jangkung rata-rata 18 méter tur diaméter rata-rata maksimum 100 cm. Ilaharna buahan sakali dina sataun. Kembangan dina bulan Juli tepikeun ka Oktober tur buahan 3 atawa 4 bulan sanggeusna. Sumebarna buah matoa di Papua ampir aya di sakabéh wewengkon dataran handap tepikeun ka luhurna ± 1200 m dbl. Tuwuh kalayan hadé di wewengkon nu kondisi lemahna garing (henteu ngeyembeng) kalayan lapisan taneuh nu kandel. Iklim nu dibutuhkeun pikeun tuwuh kalayan hadé nyaéta dina iklim kalayan curah hujan nu luhur (>1200 mm/taun). Matoa ogé aya di sababaraha wewengkon di Sulawesi, Maluku, katut Papua New Guinea. Buah matoa rasana manis.

Di Papua dipikawanoh 2 rupa matoa, nyaéta Matoa Kelapa katut Matoa Papeda. Ciri nu ngabédakeun duanana nyaéta dina tekstur buahna, Matoa Kelapa mah ciciréna téh daging buahna geunyal kawas rambutan aceh, diaméter buah 2,2-2,9 cm jeung diaméter siki 1,25-1,40 cm. Sedengkeun Matoa Papeda cicirena nyaéta daging buahna rada beye jeung lengket kalayan diamater buah 1,4-2,0 cm. Pepelakan ieu gampang adaptasi jeung kondisi panas atawa tiis. Tangkalna ogé tahan kana serangga nu ilaharna ngaruksak buah.